Voodrilaudade tööstuslikul värvimisel kasutame peamiselt tunnustatud firmade nagu Tikkurila, Teknos, Remmers, Caparol, ning Akzo Nobel grupi (Sadolin, Sikkens, Pinotex) kvaliteetseid veebaasil värve ja puiduimmuteid, mis on spetsiaalselt välja töötatud tööstuslikuks kasutamiseks värvimasinates ja tootmisliinidel. Katva ja lasuurvärvi vahe seisneb selles, et katva värvilahenduse puhul kaetakse pind vastava tooni ühtlase värvikihiga kus puidupinda ei jää alt näha. Lasuurvärvi puhul on tegemist nn. läbikumava transparentse värvi või peitsiga, kus puidusüü jääb hiljem läbi paistma. Vaata ka videosid “Mis värve kasutatakse voodrilaudade värvimisel” ja “Mis vahe on katval värvil ja lasuurvärvil”.